APSTIPRINĀTS

Biedrības „Latvijas petanka sporta Federācija”

**2020. gada 21. jūnijā biedru kopsapulcē, protokols Nr. 3**

**VEIKTI GROZĪJUMI NOLIKUMĀ**

Biedrības „Latvijas petanka sporta Federācija”

**2023. gada 18. marta biedru kopsapulcē, protokols Nr. 2023/1**

Biedrības „Latvijas petankas sporta Federācijas”

**Latvijas petanka sporta Federācijas valsts izlases veidošanas nolikums**

**1. Mērķis**

Sasniegt LPSF noteiktos mērķus un rezultātus pasaules un Eiropas čempionātos, kā arī popularizēt Latvijas petankas spēli starptautiskā līmenī.

# 2. Izlases sastāvs un Izlases apstiprināšana

1. Latviju pasaules un Eiropas čempionātos (turpmāk – čempionāti) pārstāv iepriekšējā gada Latvijas čempionāta (turpmāk - LČ) atbilstošā sacensību veida uzvarējusī komanda, tās treneris, delegācijas vadītājs (turpmāk - Izlase). Ja Eiropas čempionātā izcīna vietu pasaules čempionātā, tad izlase brauc arī uz pasaules čempionātu.
2. Latviju čempionātos junioriem un jauniešiem pārstāv esošā gada Latvijas čempionāta atbilstošā sacensību veida uzvarējusī komanda, tās treneris, delegācijas vadītājs.
3. Ja Latvijas čempionāts konkrētajā disciplīnā nenotiek, tad izlases sastāvu nosaka LPSF valde.
4. Trijnieku izlases komandas sastāvu, saglabājot vismaz divus uzvarējušās komandas spēlētājus, var papildināt vai aizvietot ar jebkuru spēlētāju, kurš kalendārajā gadā ir piedalījies LČ petankā.
5. Izlases sastāvu sieviešu, vīriešu vienspēlēs, dubultspēlēs un jauktajās dubultspēlēs pārstāv vīriešu un sieviešu dubultspēļu čempioni. Ja dubultspēļu čempionu sastāvā viens no spēlētājiem nepārstāv izlasi, tad šo spēlētaju drīkst aizstāt spēlētājs, kurš tā paša gada LČ vienspēlēs vai dubultspēlēs ir bijis no 1. – 6. vietai.
6. Ja uzvarētāju komandā ir spēlētājs, kurš nav Latvijas pilsonis vai ir nepilsonis, komanda zaudē iespēju pārstāvēt Latvijas izlasi.
7. Latvijas valsti Izlases sastāvā drīkst pārstāvēt Latvijas pilsonis vai pilsone.
8. Izlasei 6 mēnešus pirms paredzētā čempionāta ir jāiesniedz LPSF rakstisks apliecinājums startēt čempionātos kā Izlasei, apliecinājumā norādot komandas sastāvu un treneri. Atteikuma vai minētā termiņa nepamatotas neievērošanas gadījumā, tiesības pārstāvēt Latviju, kā Izlasi iegūst minēto sacensību otrās vietas ieguvējs (-a).
9. Izlases trenera kandidātam ir jāizstrādā Izlases sagatavošanas plāns Čempionātam un jāiesniedz LPSF valdei līdz Izlases apstiprināšanai.
10. Izlases sastāvu, tās treneri un delegācijas vadītāju, apstiprina LPSF valde un publicē LPSF mājas lapā.

# 3. Izlases dalībnieku pienākumi

1. Izlases sportistiem ir pienākums atbildīgi sagatavoties startam čempionātos, realizēt plānveidīgu treniņu procesu, sagatavošanās posmā piedalīties kādā no starptautiskiem turnīriem, atbilstoši Izlases trenera izstrādātajām un LPSF valdes apstiprinātajam plānam.
2. Godā turēt Latvijas vārdu un nepieļaut rīcību, kas kaitētu Latvijas un LPSF reputācijai starptautiskā mērogā.
3. Izlases spēlētājam čempionātos ir jāstartē vienotā LPSF apstiprinātā Latvijas izlases formā, neatkarīgi no LPSF sniegtā atbalsta formas iegādei.
4. Delegācijas vadītājam un trenerim čempionātu laikā un pēc čempionātiem ir LPSF un tās biedriem divu nedēļu laikā jāsniedz rakstiska informācija par izlases rezultātiem un sacensību norisi.

# 4. Finansiālais atbalsts

1. LPSF piešķir finansiālu atbalstu Izlasei sekojošu izdevumu segšanai pilnībā vai daļēji, esošā gada LPSF budžeta ietvaros:

a) ceļa izdevumiem,

b) formu iegādei.

1. LPSF var piešķirt lielāku finansiālu atbalstu Izlasei šīs sadaļas 1. punktā minēto izdevumu segšanai, kā arī citiem komandējuma izdevumiem, tam novirzot sponsorējuma vai ziedojuma līdzekļus, ja tādi attiecīgajā gadā ir pieejami.
2. LPSF piešķirto finansējumu veic, maksājot no federācijas konta sacensību organizātoriem (CEP vai FIPJP). Ja LPSF piešķirtais finansējums nepietiek maksājuma veikšanai, sacensību dalībnieki iztrūkstošos līdzekļus ieskaita LPSF kontā maksājuma veikšanai.